ดีเดย์คิกออฟโครงการสร้างโอกาสเอสเอ็มอีค้าขายระบบอีคอมเมิร์ซ
เอสเอ็มอีแบงก์จับมือ อสมท ดีเดย์ 13 พ.ค. เปิดตัวโครงการ “SME D Digital Market Place” สร้างโอกาสการตลาด หนุนเอสเอ็มอีค้าขายระบบอีคอมเมิร์ซ ช้อปของดีสุดคุ้มราคาถูกสุด 13 บาท
13 พ.ค. 2562

เอสเอ็มอีแบงก์จับมือ อสมท ดีเดย์ 13 พ.ค. เปิดตัวโครงการ “SME D Digital Market Place” สร้างโอกาสการตลาด หนุนเอสเอ็มอีค้าขายระบบอีคอมเมิร์ซ ช้อปของดีสุดคุ้มราคาถูกสุด 13 บาท
นายพงชาญ สำเภาเงิน รองกรรมการผู้จัดการ รักษาการแทนกรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว). หรือ เอสเอ็มอีแบงก์ เปิดเผยว่า วันนี้ (13 พ.ค.) ธนาคารเปิดตัวโครงการ SME D Digital Market Place อย่างเป็นทางการ เพื่อช่วยส่งเสริมการตลาดให้ผู้ประกอบการเอสเอ็มอีคนตัวเล็กและกลุ่มสตาร์ทอัพ ค้าขายสินค้าผ่านทีวีดิจิทัลช่อง 9 MCOT HD หมายเลข 30 และแพลตฟอร์มอีคอมเมิร์ซเว็บไซต์ www.smedmarketplace.com
ทั้งนี้ เป็นความร่วมมือระหว่าเอสเอ็มอีแบงก์ กับ บริษัท อสมท คัดเลือกผู้ประกอบการที่มีสินค้าโดดเด่นมีเอกลักษณ์แปลกใหม่จากทั่วประเทศ เช่น พรมละหมาดยางพาราเพื่อสุขภาพ แบรนด์ “KAYOR” จากสงขลา ผลงานของสตาร์ทอัพไฟแรง แปรรูปผลิตภัณฑ์ยางพาราผสานภูมิปัญญาท้องถิ่นผ้าทอมือเกาะยอ ผักอัดเม็ด แบรนด์ “BioVeggie” จากเชียงใหม่ ของดีมีคุณประโยชน์คุณค่าสูงผักปลอดสารพิษจากมูลนิธิโครงการหลวงเพื่อคนรักสุขภาพ ถ่านไม้ไผ่ดูดกลิ่น แบรนด์ “Kiengmool” จากอุบลราชธานี ถ่านดูดกลิ่นประสิทธิภาพสูงนวัตกรรมถ่าน Japanese Charcoal เจ้าเดียวในประเทศไทย ขนมหวานเมืองเพชร แบรนด์ “ลุงอเนก” สืบสานต้นตำรับจากชาวเพชรบุรีขนานแท้ที่นำนวัตกรรมยืดอายุการจัดเก็บส่งขนมอร่อยสะดวกถึงมือคุณ โดยไม่ต้องไปซื้อไกลถึงเพชรบุรี และน้ำปลาร้าพลาสเจอร์ไรซ์ แบรนด์ “ปลายจวัก” จากสระบุรี เป็นต้น
ทั้งนี้ วันที่ 13 พ.ค. 2562 เพื่อเป็นการเปิดตัวและสมนาคุณผู้ซื้อสินค้า จึงจัดโปรโมชั่นเด็ด "Lucky Day” วันที่ 13 พ.ค. วันเดียว ราคาเดียว 13 บาท เริ่มต้น ตั้งแต่เวลา 13.13 น. สำหรับสินค้าที่เข้าร่วมลดกระหน่ำกว่า 40 รายการให้เลือกช้อป ทั้งประเภทหมวดอาหารและเครื่องดื่ม สุขภาพและความงาม เสื้อผ้าและเครื่องประดับ ที่ขนกันมามอบสิทธิประโยชน์แบบคืนกำไรสุดๆให้ลูกค้า อาทิ หมอนยางพารา Thairoyal latex ราคาปกติ 2,990 บาท ผลิตภัณฑ์เสริมอาหารชนิดน้ำถั่งเช่าพลัส 129 บาท ยาสีฟันโคโค่เด็นท์ ลดการอักเสบในช่องปาก 220 บาท Lutieserum 1,490 บาท Pure serum 690 บาท แป้งพัฟรองพื้น evecosmetics มีสารป้องกันแสงสีฟ้า รายแรกของเมืองไทย 890 บาท แชเฉ้าหล่อฮังก๊วยเหล่ากง เครื่องดื่มสมุนไพรไทยจีนจากเยาวราช 70 บาท น้ำพริกนรกแม่กานดา 40 บาท กุนเชียงหงส์หยก OTOP 5 ดาว สูตรดั้งเดิม 160 บาท น้ำพริกปลาร้าบอง 130 บาท ชาดอกกุหลาบ 170 บาท กระเป๋ามาคราเม่ 990 บาท ผลิตภัณฑ์ Q10 พลัส น้ำมันถั่วดาวอินคา 690 บาท และโรงแรม Qoohotel บุรีรัมย์ จากราคาปกติ 1,500 บาท เป็นต้นผู้สนใจสามารถสั่งซื้อผ่านแพลตฟอร์ม www.smedmarketplace.com หรือโหลดแอปพลิเคชัน SME D Bank เพื่อเป็นช่องทางเข้าถึงสินค้าดีมีคุณภาพสูงราคาถูก นอกจากนั้น ยังสามารถยื่นขอสินเชื่ออัตราดอกเบี้ยพิเศษ เพื่อเริ่มต้นธุรกิจ ขยาย หรือปรับปรุงกิจการ ผ่านแอปพลิเคชัน SME D Bank ได้ด้วยเช่นกัน ซึ่งธนาคารพร้อมอำนวยความสะดวกให้ผู้ใช้บริการภายใต้นโยบายความรู้คู่เงินทุนเพื่อให้กิจการของผู้ประกอบการเอสเอ็มอีเติบโตอย่างมั่นคงยั่งยืนและก้าวสู่การดำเนินธุรกิจยุค 4.0 ต่อไป